วันพุธที่ 23 มิถุนายน 2564
เปิดตัวสุดยอดกาแฟไทย ปี 2564
เกษตรฯ จับมือพาณิชย์เปิดตัวสุดยอดกาแฟไทย ปี 2564 รางวัลถ้วยพระราชทาน หวังกระตุ้นตลาดกาแฟไทย พร้อมชูเอกลักษณ์ด้านรสชาติที่ได้รับการยอมรับระดับสากล พร้อมขยายตลาดเข้าสู่กลุ่มผู้บริโภคกาแฟรุ่นใหม่
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีรับถ้วยรางวัลพระราชทานของสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีการประกวดสุดยอดกาแฟไทยปี2564 (Thai Coffee Excellence 2021)ณห้องประชุมโรงแรมมิราเคิลแกรนด์คอนเวนชั่นกรุงเทพฯว่ากระทรวงเกษตรและสหกรณ์โดยกรมวิชาการเกษตรกรมส่งเสริมการเกษตรกรมส่งเสริมสหกรณ์ร่วมกับกระทรวงพาณิชย์และธนาคารเพื่อการเกษตรและสหกรณ์การเกษตรโดยการสนับสนุนจากองค์การกาแฟระหว่างประเทศหรือICOได้จัดพิธีมอบรางวัลถ้วยพระราชทานสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีในการประกวดคัดสรรสุดยอดเมล็ดกาแฟไทยตามโครงการประชาสัมพันธ์สุดยอดกาแฟไทยปี2564หรือTHAI COFFEE EXCELLENCE 2021เพื่อช่วยกระตุ้นตลาดกาแฟและสร้างการรับรู้สุดยอดกาแฟไทยที่มีความโดดเด่นและมีเอกลักษณ์ของรสชาติให้เป็นที่รู้จักในวงที่กว้างขึ้นโดยเฉพาะในกลุ่มผู้บริโภคกาแฟรุ่นใหม่
“กาแฟเป็นเครื่องดื่มที่ได้รับความนิยมทั่วโลกในประเทศไทยธุรกิจร้านกาแฟมีการเติบโตและขยายตัวเพิ่มขึ้นทุกปีโดยเทรนด์หรือแนวโน้มการดื่มกาแฟของคนรุ่นใหม่นั้นจะเริ่มให้ความสนใจกับที่มาหรือเรื่องราวของกาแฟเอกลักษณ์ของแหล่งปลูกรูปแบบการบริโภคและรสชาติของกาแฟกันมากขึ้นซึ่งประเทศไทยมีแหล่งปลูกกาแฟที่เป็นเอกลักษณ์ทั้งสายพันธุ์อะราบิกาและโรบัสตาที่ได้รับรางวัลการันตีเช่นกาแฟดอยช้างได้รับการประกาศรับรองเป็นสิ่งบ่งชี้ทางภูมิศาสตร์ในระดับยุโรปและการรับรองมาตรฐานด้านสิ่งแวดล้อมเกี่ยวกับป่าไม้ที่ยั่งยืนในระดับสากลแสดงให้เห็นถึงคุณภาพและอัตลักษณ์ของกาแฟไทยที่มีศักยภาพจะทําตลาดในระดับสากลได้เป็นอย่างดีและสามารถจะนํามาเป็นจุดขายเพื่อเพิ่มโอกาสทางการตลาดและการจําหน่ายผลผลิตของเกษตรกรผู้ปลูกกาแฟได้”นางสาวมนัญญากล่าว
รัฐมนตรีช่วยว่าการกระทรวงเกษตรฯกล่าวเพิ่มเติมว่าปัจจุบันประเทศไทยมีผลผลิตกาแฟเฉลี่ยปีละประมาณ24,000ตันแบ่งเป็นกาแฟอะราบิกาซึ่งปลูกในพื้นที่ภาคเหนือประมาณ11,000ตันและกาแฟโรบัสตาซึ่งปลูกในพื้นที่ภาคใต้ประมาณ13,000ตันอย่างไรก็ตามในช่วงปีที่ผ่านมาตลาดกาแฟไทยก็ได้รับผลกระทบจากสถานการณ์แพร่ระบาดของโรคติดเชื้อไวรัสโควิด-19ทําให้เกิดการชะลอตัวและมีผลผลิตตกค้างกระทรวงเกษตรและสหกรณ์จึงได้ร่วมกับกระทรวงพาณิชย์จัดทําโครงการประชาสัมพันธ์สุดยอดกาแฟไทยปี2564เพื่อเป็นการกระตุ้นตลาดกาแฟไทยและสร้างการรับรู้ความเป็นสุดยอดกาแฟของไทยให้เป็นที่รู้จักในวงที่กว้างขึ้นเป็นการช่วยบรรเทาความเดือดร้อนของเกษตรกรและผู้ประกอบการธุรกิจกาแฟอันเนื่องมาจากภาวะตลาดที่ซบเซาได้อีกทางหนึ่งนอกจากนี้ยังเป็นการแสดงความสำนึกในพระมหากรุณาธิคุณและสานต่อแนวพระราชดำริของพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรและสมเด็จพระนางเจ้าสิริกิติ์พระบรมราชินีนาถในการส่งเสริมให้เกษตรกรบนพื้นที่สูงปลูกกาแฟเพื่อสร้างรายได้และดูแลผืนป่ารวมทั้งยังเป็นการพัฒนาองค์ความรู้เพิ่มทักษะให้แก่ผู้ประกอบการธุรกิจกาแฟและเกษตรกรได้พัฒนาคุณภาพเพื่อเพิ่มมูลค่าของกาแฟไทยด้วย
นายพิเชษฐ์วิริยะพาหะอธิบดีกรมวิชาการเกษตรกล่าวว่า การจัดทำโครงการประชาสัมพันธ์สุดยอดกาแฟไทยปี2564ในครั้งนี้ได้รับความสนใจจากเกษตรกรผู้ปลูกกาแฟสายพันธุ์อะราบิกาและโรบัสตาทั่วประเทศส่งเมล็ดกาแฟเข้าร่วมประกวดกว่า100รายและมีจำนวนตัวอย่างกาแฟท่ีส่งประกวดเกือบ200ตัวอย่างโดยแบ่งการประกวดแบ่งออกเป็น4ประเภทได้แก่ประเภทที่1กาแฟอะราบิกากระบวนการแปรรูปโดยวิธีแห้ง(dry / natural process)ผู้ได้รับรางวัลชนะเลิศคือนายฉิ่งแซ่ท้าวเกษตรกรจากหมู่บ้านมณีพฤกษ์ตำบลงอบอำเภอทุ่งช้างจังหวัดน่าน ประเภทที่2กาแฟอะราบิกากระบวนการแปรรูปโดยวิธีเปียก(wet process)ผู้ได้รับรางวัลชนะเลิศคือนายชาติชายคะบู่เกษตรกรในโครงการหมู่บ้านยามชายแดนอันเนื่องมาจากพระราชดำริสมเด็จพระนางเจ้าสิริกิติ์พระบรมราชินีนาถบ้านดอยผักกูดตำบลแม่นาเติงอำเภอปายจังหวัดแม่ฮ่องสอนประเภทที่3กาแฟอะราบิกากระบวนการแปรรูปโดยวิธีกึ่งแห้ง(semi-dry / honey process)ผู้ได้รับรางวัลชนะเลิศคือนางฐิติกัลป์มันตาวลีเกษตรกรจากหมู่บ้านดอยช้างตำบลวาวีอำเภอแม่สรวยจังหวัดเชียงรายและประเภทที่4กาแฟโรบัสตาผู้ได้รับรางวัลชนะเลิศคือนายธนาสิทธิ์สอนสุภาเกษตรกรจากหมู่บ้านนาตีนเขาตำบลหินแก้วอำเภอท่าแซะจังหวัดชุมพร
ทั้งนี้โครงการประชาสัมพันธ์สุดยอดกาแฟไทยปี2564หรือThai Coffee Excellence 2021นอกจากจะเป็นกิจกรรมที่จะช่วยสร้างการรับรู้ชูจุดขายในการเป็นสุดยอดกาแฟของไทยให้เป็นที่ยอมรับและรู้จักของผู้บริโภคกาแฟในวงที่กว้างขึ้นแล้วยังมีส่วนในการประชาสัมพันธ์ส่งเสริมและกระตุ้นตลาดกาแฟไทยให้กลับมาคึกคักซึ่งหลังจากพิธีมอบรางวัลในวันที่22มิถุนายนนี้แล้วในวันที่14กรกฎาคม2564จะมีอีกหนึ่งกิจกรรมที่สำคัญคือการประมูลสุดยอดกาแฟไทยโดยนำเมล็ดกาแฟที่ได้รับรางวัลชนะเลิศจากประกวดออกประมูลณกระทรวงพาณิชย์จึงขอเชิญผู้ประกอบการและผู้สนใจเข้าร่วมกิจกรรมการประมูลเพื่อจะได้ร่วมชิมรสชาติของสุดยอดกาแฟไทยที่มีทั้งเอกลักษณ์ด้านรสชาติสายพันธุ์และมีความโดดเด่นของแหล่งผลิตจนกลายเป็นอัตลักษณ์ที่สำคัญที่ช่วยสร้างคุณค่าเพิ่มให้กับสุดยอดกาแฟไทยได้ก้าวสู่การเป็นสุดยอดกาแฟโลกต่อไป.